|  |  |
| --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educaţie, Reglementări,**  **Administraţie şi Minorităţile Naţionale - Comunităţile Naţionale**  Bulevar Mihajla Pupina 16, 21000 Novi Sad  T: +381 21 487 46 04  F: +381 21 557 074; 456 986  [adrian.borka@vojvodina.gov.rs](mailto:adrian.borka@vojvodina.gov.rs)  NUMĂRUL: 000193553 2025 09427 005 001 000 001 DATA: 29.01.2025 |

În baza articolului 7 din Hotărârea Adunării Provinciei privind repartizarea mijloacelor bugetare pentru avansarea statutului minorităţilor naţionale – comunităţilor naţionale şi dezvoltarea multiculturalismului şi toleranţei („Buletinul oficial al P.A.V.”, numărul: 8/2019), articolelor 11, 12, 23 alineatul 4, 25 şi 26 din Hotărârea Adunării Provinciei privind bugetul Provinciei Autonome Voivodina pentru anul 2025 („Buletinul oficial al PAV”, numărul 57/2024), articolului 37 din Hotărârea Adunării Provinciei privind administraţia provincială („Buletinul oficial al P.A.V.“, nr. 37/2014, 54/2014‒ altă hotărâre, 37/2016, 29/2017, 24/2019, 66/2020 şi 38/2021), articolului 6 din Ordonanța privind mijloacele pentru stimularea programelor sau a unei părți care lipsește din mijloace pentru finanțarea programelor de interes public pe care le realizează asociațiile („Monitorul oficial al R.S”, nr. 16/2018) şi articolului 3 din Regulamentul privind acordarea mijloacelor bugetare ale Secretariatului Provincial pentru Educaţie, Reglementări, Administrație și Minoritățile Naționale – Comunitățile Naționale pentru avansarea statutului minorităţilor naţionale - comunităţilor naţionale şi dezvoltarea multiculturalismului şi toleranţei în Provincia Autonomă Voivodina („Buletinul oficial al P.A.V.“, nr. 5/2025), Secretariatului Provincial pentru Educaţie, Reglementări, Administrație și Minoritățile Naționale – Comunitățile Naționale (în continuare: Secretariatul), publică

**CONCURS PUBLIC PENTRU COFINANŢAREA PROGRAMELOR ŞI PROIECTELOR ÎNDREPTATE SPRE**

**AVANSAREA DREPTURILOR MINORITĂŢILOR NAŢIONALE - COMUNITĂŢILOR NAŢIONALE DIN P.A.VOIVODINA ÎN ANUL 2025**

**I OBIECTIVUL GENERAL AL CONCURSULUI**

Concursul se publică pentru programele şi proiectele asociaţiilor, fondurilor şi fundaţiilor (în continuare: semnatarul cererii), orientate spre exercitarea drepturilor minorităţilor naţionale - comunităţilor naţionale din teritoriul Provinciei Autonome Voivodina în anul 2025.

**II REPARTIZAREA MIJLOACELOR**

Concursul se publică în cuantum total de **45.000.000,00 dinari**, pentru minorităţile naţionale - comunităţile naţionale:

|  |  |
| --- | --- |
| Minoritatea naţională-comunitatea naţională maghiară | 21.068.000,00 |
| Minoritatea naţională-comunitatea naţională romă | 4.568.000,00 |
| Minoritatea naţională-comunitatea naţională croată | 4.364.000,00 |
| Minoritatea naţională-comunitatea naţională slovacă | 4.364.000,00 |
| Minoritatea naţională-comunitatea naţională română | 3.205.000,00 |
| Minoritatea naţională-comunitatea naţională ruteană | 1.636.000,00 |
| Minoritatea naţională-comunitatea naţională a bunievţilor | 1.432.000,00 |
| Minoritatea naţională-comunitatea naţională macedoneană | 900.000,00 |
| Minoritatea naţională-comunitatea naţională ucraineană | 559.000,00 |
| Minoritatea naţională-comunitatea naţională germană | 409.000,00 |
| Minoritatea naţională-comunitatea naţională cehă | 177.000,00 |
| Minoritatea naţională-comunitatea naţională muntenegreană | 818.000,00 |
| Alte minorităţi naţionale-comunităţi naţionale | 1.500.000,00 |
| **Total** | **45.000.000,00** |

**III CONDIŢIILE GENERALE ALE CONCURSULUI**

* La concursul public pentru acordarea mijloacelor bugetare ale Secretariatului, se pot anunţa în exclusivitate semnatarii cererilor, care au înregistrat sediul în teritoriul P.A. Voivodina, care în cadrul domeniilor de activitate se ocupă de avansarea drepturilor și statutului persoanelor aparținând comunităţilor naţionale de pe teritoriul P.A. Voivodina, ca domeniul de interes public pentru P.A. Voivodina, respectiv ale căror programe și proiecte și scopul înființării în legătură cu avansarea statutului minorităților naționale și al comunităților naționale din P.A. Voivodina.
* La concursul public nu se pot anunţa beneficiarii bugetari direcţi sau indirecţi, societăţile comerciale şi consiliile naţionale ale minorităţilor naţionale.
* Documentaţia pentru concurs poate fi preluată începând cu data de **29.01.2025** în încăperile Secretariatului sau pe adresa web a Secretariatului [www.puma.vojvodina.gov.rs.](http://www.puma.vojvodina.gov.rs)
* Termenul de prezentare a cererilor este **28.02.2025.**
* La concursul public se acordă mijloace pentru programele/proiectele semnatarilor cererilor, îndreptate spre exercitarea drepturilor minorităţilor naţionale - comunităţilor naţionale din P.A. Voivodina, dar mai ales pentru:
* păstrarea şi cultivarea limbii, a obiceiurilor populare şi meşteşugurilor vechi;
* protecţia şi prezentarea patrimoniului folcloric;
* crearea de condiţii pentru dezvoltarea culturii, ştiinţei şi artei;
* cultivarea şi impulsionarea creaţiei populare;
* prezentarea bunurilor culturale de importanţă deosebită;
* creația literară , teatrală, scenică, muzicală și plastică, memoriale, festivaluri, manifestări jubiliare, colonii artistice, tabere unde se cultivă toleranța și drepturile minorităților naționale-comunităților naționale;
* conferinţe, turnee, întruniri şi altele, prin care se cultivă toleranţa şi drepturile minorităţilor naţionale - comunităţilor naţionale;
* cultivarea şi dezvoltarea amatorismului, vizite ale ansamblurilor;
* cooperarea cu ţara mamă şi alte forme de cooperare;
* proiecte în legătură cu dezvoltarea, păstrarea și cultivarea spiritului de toleranță la tineri.
* avansarea producţiei şi producţiei programului de televiziune şi radio, internet prezentări, alte forme de prezentări electronice, activităţi de propagandă tipărite, activităţi în presă şi alte forme de activităţi mass-media;
* Secretariatul va cofinanţa conform Concursului în exclusivitate activităţile care se realizează în perioada începând cu data publicării concursului şi până în 31.12.2025 pe teritoriul P.A. Voivodina.
* Concursul public va fi publicat în „Buletinul oficial al Provinciei Autonome Voivodina” într-unul dintre mijloacele de informare publică care acoperă întregul teritoriu al P.A.V. pe pagina web a Secretariatului şi pe portalul e-Administraţie, în limba sârbă şi în limba minortiăţii naţionale care este în uz oficial în Provincia Autonomă Voivodina.

**IV MODUL DE PREZENTARE A CERERII**

* Cererea la Concursul public (în exclusivitate pe formularele cererii, în limba sârbă sau în limba minorității naţionale care este în uz oficial în Provincia Autonomă Voivodina, într-un exemplar) se prezintă pe suport de hârtie în plic închis pe adresa:

**SECRETARIATUL PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE - COMUNITĂŢILE NAŢIONALE, BULEVAR MIHAJLA PUPINA 16, 21000 NOVI SAD**, cu menţiunea pe fața plicului: **„CEREREA LA CONCURSUL PUBLIC PENTRU COFINANŢAREA PROGRAMELOR ŞI PROIECTELOR ÎNDREPTATE SPRE AVANSAREA DREPTURILOR MINORITĂŢILOR NAŢIONALE - COMUNITĂŢILOR NAŢIONALE DIN P.A. VOIVODINA ÎN ANUL 2025”** prin poştă sau personal prin predarea la Registratura organelor provinciale ale administraţiei (pe adresa menţionată mai sus) între orele 9,00 și 14,00.

**V ALTE INFORMAȚII DESPRE CONCURS**

* Nu există o limită în vederea numărului de cereri/proiecte pe care le poate prezenta un semnatar. În cazul mai multor cereri/proiecte ale unui semnatar, fiecare proiect al aceluiași semnatar trebuie trimis ca expedieră specială, respectiv pentru fiecare proiect se prezintă cerere aparte.
* Semnatarii cererilor pot concura cu același proiect la un singur concurs pentru cofinanțarea proiectelor publicate de Secretariat.
* Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare, respectiv de a stabili, pentru alocarea mijloacelor, îndeplinirea condiţiilor suplimentare.
* În urma obţinerii avizului consultativ de la consiliile naţionale şi în baza propunerii justificate a comisiei, secretarul provincial emite decizia privind repartizarea mijloacelor, care va fi publicată pe pagina de internet a Secretariatului și pe portalul E-administrație.
* Semnatarul cererii căruia îi vor fi alocate mijloace conform Concursului public, are obligaţia de a trimite Secretariatului informaţia privind subcontul special cu destinaţii fixe deschis la Direcţia de Trezorerie, cel târziu până la 1.06.2025.

Informaţii suplimentare privind concursul public se pot obţine la Secretariat, la nr. de telefon 021/ 487 4608, prin e-mail pe adresa  [adrian.borka@vojvodina.gov.rs](mailto:adrian.borka@vojvodina.gov.rs)  sau pagina de internet a Secretariatului pe adresa [www.puma.vojvodina.gov.rs.](http://www.puma.vojvodina.gov.rs)

Secretar provincial

Róbert Ótott s.s.